L 14/378
LV
Eiropas Savienības Oficiālais Vēstnesis
16.1.2023.
4.7.
Brīdināšanas sistēmas darbību var uz laiku pārtraukt citi brīdinājuma signāli, kas nodrošina svarīgus, ar drošību saistītus ziņojumus.
4.8.
Transportlīdzekļos, ko izmanto glābšanas dienesti, vai kas konstruēti un izgatavoti bruņoto spēku, civilās aizsardzības dienestu, ugunsdzēsības dienestu un sabiedriskās kārtības uzturēšanas dienestu vajadzībām, drīkst būt līdzeklis, kas ļauj vadītājam padarīt blāvākus brīdināšanas sistēmas vizuālos brīdinājumus.
4.9.
Detalizēta informācija par vadītāja brīdināšanas sistēmas aktivēšanas un deaktivēšanas procedūrām norādīta šā pielikuma 2. papildinājumā.
4.10.
Kā daļu no pieteikuma tipa apstiprinājumam atbilstīgi šiem noteikumiem, ražotājs demonstrē vadītāja brīdināšanas sistēmas darbību saskaņā ar šā pielikuma 1. papildinājumu.
5.
Vadītāja iesaistes sistēma
5.1.
Transportlīdzeklī jābūt vadītāja iesaistes divpakāpju sistēmai ar zema līmeņa iesaisti (veiktspējas ierobežojums) un neatliekamu iesaisti (transportlīdzekļa darbināšanas faktiska atspējošana).
5.2.
Vadītāja iesaistes sistēmas prasība neattiecas uz motoriem vai transportlīdzekļiem, ko izmanto glābšanas dienesti, vai uz motoriem vai transportlīdzekļiem, kuri konstruēti un izgatavoti bruņoto spēku, civilās aizsardzības dienestu, ugunsdzēsības dienestu un sabiedriskās kārtības uzturēšanas dienestu vajadzībām.
Vadītāja iesaistes sistēmas pastāvīgu deaktivēšanu drīkst veic tikai motora vai transportlīdzekļa ražotājs.
5.3.
Zema līmeņa iesaistes sistēma Zema līmeņa iesaistes sistēmai par 25 procentiem jāsamazina maksimālais pieejamais motora griezes moments motora apgriezienu diapazonā starp maksimālā griezes momenta apgriezieniem un apgriezienu regulatora nostrādes punktu, kā aprakstīts šā pielikuma 3. papildinājumā.
Maksimālais pieejamais motora griezes moments pie apgriezieniem, kas ir zemāki nekā motora maksimālā griezes momenta apgriezieni, pirms griezes momenta samazināšanas nedrīkst pārsniegt samazināto griezes momentu pie šiem apgriezieniem.
Zema līmeņa iesaistes sistēmai jāaktivējas, kad transportlīdzeklis pirmo reizi ir nekustīgs (2) pēc 6.3., 7.3., 8.5. un 9.4. punktā minēto apstākļu iestāšanās.
5.4.
Neatliekamas iesaistes sistēma Motora vai transportlīdzekļa ražotājs iestrādā vismaz vienu no 5.4.1.–5.4.3. punktā aprakstītajām neatliekamas iesaistes sistēmām un 5.4.4. punktā aprakstīto “atspējot pēc noteikta laika” sistēmu.
5.4.1.
“Atspējot pēc atkārtotas iedarbināšanas” sistēmai jāierobežo transportlīdzekļa ātrums līdz 20 km/h (“vislēnākais režīms”) pēc tam, kad motors pēc vadītāja pieprasījuma ir izslēgts (“aizdedzes izslēgšana”).
5.4.2.
“Atspējot pēc degvielas uzpildes” sistēmai jāierobežo transportlīdzekļa ātrums līdz 20 km/h (“vislēnākais režīms”) pēc tam, kad līmenis degvielas tvertnē palielinājies par izmērāmu lielumu, kas nedrīkst būt vairāk kā 10 procenti no degvielas tvertnes ietilpības un ko apstiprina tipa apstiprinātāja iestāde, balstoties uz degvielas līmeņa mērītāja tehniskajām iespējām un ražotāja deklarāciju.
5.4.3.
“Atspējot pēc novietošanas stāvvietā” sistēmai jāierobežo transportlīdzekļa ātrums līdz 20 km/h (“vislēnākais režīms”) pēc tam, kad transportlīdzeklis bijis nekustīgs ilgāk nekā vienu stundu.
(2) Transportlīdzekli uzskata par nekustīgu ne vēlāk kā 1 minūti pēc tam, kad transportlīdzekļa ātrums ticis samazināts līdz nulle km/h.
Nedrīkst būt nepieciešama tādas ierīces kā stāvbremze, piekabes bremze vai ar roku darbināma bremze iedarbināšana, lai transport­ līdzeklis būtu nekustīgs.